**A MEE Villamos Energia Társaság**

**által végzett egyes adatkezelési tevékenységek**

**tájékoztatói**

**Bevezetés**

A MEE Villamos Energia Társaság (székhely: 1051 Budapest, Szent I. tér 11/b, nyilvántartási szám: -, adószám: 18125067-2-41, telefonszám: 1/797-3005, 1/781-8068, e-mail: info@meevet.hu, fax: -, önállóan képviseli: Kovács László elnök), mint adatkezelő fontosnak tartja ügyfelei és minden egyéb érintett természetes személy (továbbiakban: érintettek) adatkezeléshez kapcsolódó jogainak tiszteletben tartását és érvényre juttatását, ezért ezúton tájékoztatja az érintetteket, hogy adatkezelései során a magyar hatályos adatvédelmi jog szabályai, a mindenkor hatályos Belső Adatvédelmi Szabályzat, valamint egyéb más belső szabályzatok értelmében jár el.

Jelen adatvédelmi Tájékoztató az Adatkezelő Belső Adatvédelmi Szabályzatának (továbbiakban: Szabályzat) részét képezi, amely azzal a céllal jött létre, hogy az érintetteket tömören tájékoztassa az Adatkezelő egyes adatkezelési tevékenységeiről, valamint releváns szabályairól. Az egyes Tájékoztatókban nem tárgyalt kérdéskörök, témák vonatkozásában a Szabályzat, valamint a vonatkozó jogszabályok rendelkezései az irányadóak, és ezekkel együtt értelmezendő. A Tájékoztatók teljes terjedelmükben folyamatosan elérhetők a 1051 Budapest, Szent István tér 11/b. sz. alatt.

Az áttekinthetőséget szolgálandó, az Adatkezelő kérdezz-felelek formátumban, valamint ahol lehetett, táblázatban jelenítette meg a tudnivalókat, szükség esetén példával magyarázva. Az átláthatóságot az is segíti, hogy minden adatkezelés önálló oldalon került meghatározásra.

Az egyes adatkezelések a GDPR 13-14. cikkeiben megfogalmazott tájékoztatási kötelezettséget is teljesítik.

**Kik kezelik az adataimat?**

Az adatokat az Adatkezelő Munkatársai, kizárólag a feladataik elvégzéséhez elengedhetetlenül szükséges mértékben kezelhetik.

**Ad át, továbbít adatot az Adatkezelő más részére?**

Személyes adatok feldolgozását alapvetően az Adatkezelő látja el, vagy ha a feladatot kiszervezi, úgy abban az esetben azt a Szabályzat II. sz. mellékletében meghatározott adatfeldolgozó(k) látja/látják el. Ebben az esetben az adatfeldolgozók felé ad át adatot az Adatkezelő és felel az adatfeldolgozók tevékenységéért.

Adatkezelő az érintett által meghatározott adatait Partnerei számára akkor továbbíthatja, ha az adattovábbítás feltételei fennállnak.

Adatkezelő bizonyos esetekben adatokat továbbít hatóságok, vagy bíróságok számára.

**Milyen jogaim vannak?**

Az Info tv., valamint az Európai Parlament és a Tanács (EU) 2016/679 Rendelete alapján az érintett jogai a következők: a hozzáférés joga, a helyesbítés joga, a törléshez való jog, az „elfeledtetéshez való jog”, az adatok zároláshoz/korlátozáshoz való jog, tiltakozáshoz való jog, bírósághoz fordulás joga, hatósághoz fordulás joga.

Adatkezelő felhívja az érintettek figyelmét, hogy joggyakorlásuknak lehetnek feltételei, valamint korlátai egy-egy adatkezeléssel kapcsolatban, amely tényezőket az Adatkezelő vizsgálni köteles. Abban az esetben, ha egy jogával az érintett adott adatkezelés kapcsán nem élhet, úgy a joggyakorlást kizáró/korlátozó ténybeli és/vagy jogi indokokról az Adatkezelő tájékoztatja az érintettet.

**Hol és hogyan kérhetek részletes tájékoztatást az adatok kezeléséről, továbbításáról, valamint hol és hogyan élhetek jogaimmal?**

Adatkezelő felhívja az érintettek figyelmét, hogy az érintettek tájékoztatás kérésüket, valamint egyéb jogaik gyakorlását – ha azt jogszabály ki nem zárja – az info@meevet.hu e-mail címre, vagy Adatkezelő más elérhetőségre küldött nyilatkozattal tehetik meg. Az Adatkezelő a nyilatkozatot a beérkezéstől számított legrövidebb időn belül megvizsgálja és megválaszolja, valamint megteszi a szükséges lépéseket a nyilatkozatban, a Szabályzatban, valamint jogszabályban foglaltak alapján.

**Hova fordulhatok az önrendelkezési jog megsértése esetén?**

Nemzeti Adatvédelmi és Információszabadság Hatóság

Cím: 1125 Budapest, Szilágyi Erzsébet fasor 22/c

Telefon: +36 (1) 391-1400

Fax: +36 (1) 391-1410

www: http://www.naih.hu

e-mail: ugyfelszolgalat@naih.hu

Az érintett a jogainak megsértése esetén bírósághoz fordulhat. A bíróság az ügyben soron kívül jár el. Azt, hogy az adatkezelés a jogszabályban foglaltaknak megfelel, az Adatkezelő köteles bizonyítani.

Abban az esetben, ha az Adatkezelő az érintett adatainak jogellenes kezelésével vagy az adatbiztonság követelményeinek megszegésével az érintett személyiségi jogát megsérti, az érintett az Adatkezelőtől sérelemdíjat követelhet.

**Az Adatkezelő hogyan gondoskodik az adataim biztonságáról?**

Adatkezelő gondoskodik az adatok biztonságáról, így az Adatkezelő az adatokat megfelelő intézkedésekkel védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.

Adatkezelő az adatok biztonságát szolgáló intézkedések meghatározásakor és alkalmazásakor tekintettel van a technika mindenkori fejlettségére és több lehetséges adatkezelési megoldás közül azt választja, amely a személyes adatok magasabb szintű védelmét biztosítja, kivéve, ha az aránytalan nehézséget jelentene.

Az Adatkezelő az informatikai védelemmel kapcsolatos feladatai körében gondoskodik különösen:

* 1. az adatkezeléshez használt eszközök (a továbbiakban: adatkezelő rendszer) jogosulatlan személyek általi hozzáférésének megtagadásáról,
	2. az adathordozók jogosulatlan olvasásának, másolásának, módosításának vagy eltávolításának megakadályozásáról,
	3. az adatkezelő rendszerbe a személyes adatok jogosulatlan bevitelének, valamint az abban tárolt személyes adatok jogosulatlan megismerésének, módosításának vagy törlésének megakadályozásáról,
	4. az adatkezelő rendszerek jogosulatlan személyek általi, adatátviteli berendezés útján történő használatának megakadályozásáról,
	5. arról, hogy az adatkezelő rendszer használatára jogosult személyek kizárólag a hozzáférési engedélyben meghatározott személyes adatokhoz férjenek hozzá,
	6. arról, hogy ellenőrizhető és megállapítható legyen, hogy a személyes adatokat adatátviteli berendezés útján mely címzettnek továbbították vagy továbbíthatják, illetve bocsátották vagy bocsáthatják rendelkezésére
	7. arról, hogy utólag ellenőrizhető és megállapítható legyen, hogy mely személyes adatokat, mely időpontban, ki vitt be az adatkezelő rendszerbe
	8. a személyes adatoknak azok továbbítása során vagy az adathordozó szállítása közben történő jogosulatlan megismerésének, másolásának, módosításának vagy törlésének megakadályozásáról
	9. arról, hogy üzemzavar esetén az adatkezelő rendszer helyreállítható legyen.
	10. arról, hogy az adatkezelő rendszer működőképes legyen, a működése során fellépő hibákról jelentés készüljön, továbbá a tárolt személyes adatokat a rendszer hibás működtetésével sem lehessen megváltoztatni.

**Milyen adatkezelési tevékenységeket végez az Adatkezelő és milyen célból, mennyi ideig kezeli az adataimat?**

Az egyes adatkezelések külön oldalakon kerültek meghatározásra.

**Regisztrált villanyszerelők adatainak nyilvántartása**

|  |
| --- |
| Regisztrált villanyszerelők adatainak nyilvántartásával kapcsolatos adatkezelés összefoglaló táblázata |
| Cél | Jogalap | Érintettek | Adatkategória | Időtartam | Mód | Forrás |
| az érintettek azonosítása és jogosultságainak ellenőrzése, tehát nyilvántartása, nyilvántartásban való keresés lehetővé tétele | Hozzájárulás vagy közérdek | regisztrált, adatbázisba jelentkezett villanyszerelők | Lásd részletesen az adatkezelés tájékoztatójában | Lásd részletesen az adatkezelés tájékoztatójában | elektronikusan, manuálisan | érintettek |

1. Adatkezelő az adatbázisba jelentkező regisztrált villanyszerelők meghatározott adatait nyilvántartja, tehát kezeli.

**Mi az adatkezelés jogalapja?**

1. Az adatkezelés hozzájárulás alapján történik (GDPR 6. cikk 1. a.). Hozzájárulás hiányában az adatkezelés történhet a GDPR 6. cikk 1. e. pontja alapján, közérdekből. Közérdek az egész közösség javát szolgáló ügy; a társadalom, a közösség hasznát, jó sorsát, kedvező helyzetét szolgáló ügy, szükséges dolog; hasznos együttes cél, ilyen az, hogy a lakosság megismerhesse azt, hogy ki az, aki az a villanyszerelő, aki jogosult elvégezni bizonyos műveleteket (pl. plombák eltávolítása).

**Kik az érintettek?**

1. Az érintettek köre: regisztrált, adatbázisba jelentkezett villanyszerelők.

**Melyek az adatkezelés, mint nyilvántartás során kezelt adatok körei?**

1. A kezelt adatok köre nyilvántartás kapcsán:

Név

Születési hely

Születési idő

Anyja neve

Lakcím

Levelezési cím

Telefonszám

E-mail cím

Nyelvismeret

Iskolai végzettség

Munkáltatói adatok:

 Cég neve

 Cég címe

 Telefon/fax szám

 E-mail cím

 Weboldal

 Cégjegyzékszám/vállalkozói igazolvány száma

 Beosztás

**Melyek az adatkezelés, mint nyilvántartásban történő keresés során kezelt adatok körei?**

1. A kezelt adatok köre nyilvántartásban történő keresés kapcsán:

Név

munkavégzés helyszíne

**Mi az adatkezelés célja?**

1. Az adatkezelés célja az érintettek azonosítása és jogosultságainak ellenőrzése, tehát nyilvántartása, valamint a nyilvántartásban történő kereshetőség lehetővé tétele (közérdek alapján).

**Meddig tart az adatkezelés?**

1. Adatkezelés időtartama:
	1. érintett kérésére törlésig
	2. regisztrált villanyszerelői minősítésének megszűnését követő 5 évig.

**Mi az adatkezelés módja?**

1. Az adatkezelés módja: elektronikusan, manuálisan történik.

**Honnan vannak az adatok?**

1. Adatok forrása: közvetlenül az érintettől.

**Történik adatközlés harmadik fél számára?**

1. Adatközlés: weboldalon kereső felhasználó számára a keresésének megfelelő találatok között az érintett adatai szerepelhetnek. Adattovábbítás történhet hatóság számára is.

**Hogyan biztosítja az adatok védelmét az Adatkezelő?**

1. Szervezési és technikai intézkedések a kezelt adatok védelme érdekében: lásd külön fejezetben.

**Történik automatizált döntéshozatal, profilalkotás?**

1. Automatizált döntéshozatal, profilalkotás: az adatkezelés kapcsán ilyen nem történik.

További információkat az Adatvédelmi Szabályzat tartalmaz.

Lezárva: 2019. március hó 25. nap

 Kovács László elnök

 MEE Villamos Energia Társaság